als_Latn dik_Latn nus_Latn
Mentor Nazarko: Ju gjithsesi keni ruajtur një kanal komunikimi me Kryeministrin Vuçiç dhe ne e dimë që tani në Serbi janë zgjedhjet. Në një situatë të tillë ku ka përplasje të disa individëve, të disa partive, të disa rrymave, Kosova mund të ketë preferencat e veta. Juve për cilën linjë do të donit që të fitonte në Serbi? Cili individ?
Hashim Thaçi : Nuk është punë e imja të përzihem në zgjedhjet në Serbi, sepse nuk është ajo Kosova që vendos për zgjedhjet atje. Janë qytetarët që vendosin, mirëpo mendoj se për Serbinë, po për krejt rajonin, do ishte me interes që të zgjidhet një lider me orientim evropian, që Serbia të shkëputet prej politikës destruktive, armiqësore me vendet e tjera.
Mentor Nazarko: A është Vuçiç i tillë, sipas jush? Ose më evropiani se të gjithë prorusët që janë atje?
Hashim Thaçi: Aty vendosin vetë qytetarët serbë, prandaj unë do të jem i obliguar që të komunikoj dhe bashkëpunoj me çdo lider që zgjidhet në Serbi. Kam komunikuar me Vuçiçin, Daçiçin. Kemi biseduar gjatë, kemi negociuar, ka pasur momente të sjelljes konstruktive, të përgjegjshme. Ka pasur momente të ballafaqimit shumë të ashpër, por sido që të jetë është ruajtur një komunikim konstruktiv. Kjo është një gjë që nuk mund të them për presidentin Nikoliç, që me të vërtetë ishte një njeri i bezdisshëm dhe i gërditshëm, për tërë atmosferën e dialogut dhe negociatave. Është një turp, mund ta themi lirisht për një komb disamilionësh që të prodhojë një president të tillë. Mendoj që përsëri, njerëzit në Serbi do të marrin vendimin e drejtë.
als_Latn als_Latn als_Latn als_Latn